Τερέζα Λοουρένσο

Η Τερέζα, πορτογαλ. Teresa Lourenço (γενν. 1330) ήταν ερωμένη του Πέτρου Α΄ της Πορτογαλίας. 

Βιογραφία
Γεννήθηκε στη Λισαβόνα. Σύμφωνα με τον Φερνάο Λόπες, Πορτογάλο χρεονικογράφο του 15ου αι., ήταν ευγενής και ονομαζόταν δόνα Τερέιζα Λοουρένσο από τη Γαλικία. Όμως τον 18ο αι. αποδείχθηκε από τον Αντόνιο Γκαετάνο ντε Σόουζα, με έγγραφο που βρήκε στο Εθνικό Αρχείο ντα Τόρρε ντο Τόμπο, ότι ήταν μία κοινή κόρη από τη Λισαβόνα. Η μητέρα της Σάντσα Μαρτίνς και ο πατέρας της Λοουρένσο ήταν έμποροι.

Έπειτα από τη δολοφονία τής Ινές ντε Κάστρο, 2ης συζύγου του Πέτρου Α΄, ο βασιλιάς έκανε σχέση μαζί της. Η Τερέζα έμεινε έγκυος και έκανε τον Ιωάννη. Ο Πέτρος Α΄ εμπιστεύθηκε το παιδί στον πατέρα της για την ανατροφή του με σκοπό να τον κάνει ιππότη. Πράγματι το 1364 ο Ιωάννης έγινε μεγάλος Μάγιστρος του Τάγματος του Αβίς. Μάλιστα, έπειτα από την Κρίση των ετών 1383-85, έγινε και βασιλιάς της Πορτογαλίας.

Έπειτα από τη γέννηση του Ιωάννη, δεν γνωρίζουμε κάτι για την Τερέζα, για τη σχέση με τον γιο της, τον Πέτρο Α΄ ή αν παντρεύτηκε. Μέσω του γιου της, έγινε η πρόγονος διαφόρων ηγεμόνων: του Ερρίκου του ΘαλασσοπόρουΙωάννης Α΄ της Πορτογαλίας > Ερρίκος ο Θαλασσοπόρος, του Καρόλου δούκα της ΒουργουνδίαςΙωάννης Α΄ της Πορτογαλίας > Ισαβέλλα της Πορτογαλίας > Κάρολος δούκας της Βουργουνδίας, της Ισαβέλλας Α΄ της Καστίλης, του Μαξιμιλιανού Α΄ της ΓερμανίαςΙωάννης Α΄ της Πορτογαλίας > Εδουάρδος της Πορτογαλίας > Ελεονώρα της Πορτογαλίας > Μαξιμιλιανός Α΄ της Γερμανίας και του Καρόλου Ε΄ της ΓερμανίαςΜαξιμιλιανός Α΄ της Γερμανίας > Φίλιππος Α΄ της Καστίλης > Κάρολος Ε΄ της Γερμανίας. 

Οικογένεια
Ήταν ερωμένη του Πέτρου Α΄ του Πορτογαλικού Οίκου της Ιβρέας βασιλιά της Πορτογαλίας και είχε τέκνο:
 Ιωάννης Α΄ 1357-1433, βασιλιάς της Πορτογαλίας.

Πηγές
 Williamson, D. 1988. Debrett's Kings and Queens of Europe

Υποσημειώσεις

Κατηγορία:Πορτογάλοι ευγενείς